**PROCEDURĂ DE ORGANIZARE ȘI DESFĂȘURARE A ADUNARII GENERALE LA ASOCIAȚIA C. A. R. ÎNVĂȚĂMÂNT CÂMPULUNG**

Adunarea Generală a membrilor **C.A.R. ÎNVĂŢĂMÂNT CÂMPULUNG** este legal constituită, fie în prezenţa majorităţii de 2/3 din membri, fie în prezenţa a 2/3 din reprezentanţi.

Norma de reprezentare la **C.A.R. ÎNVĂŢĂMÂNT CÂMPULUNG** este de 1 reprezentant la 60 de membri.

La 31 Decembrie 2020 **C.A.R. ÎNVĂŢĂMÂNT CÂMPULUNG** avea un numar de 4180 membri.

4.180 : 60 = 70 de reprezentanți pentru Adunarea Generală.

În contextul declarării de către Organizația Mondială a Sănătății a pandemiei cauzate de răspândirea noului tip de coronavirus SARS-COV-2 și a afecțiunii cauzate de acesta, COVID-19,

având în vedere dispozițiile Decretului nr.195/2020 publicat în Monitorul Oficial nr.212 din 16 martie 2020, privind instituirea stării de urgenţă pe teritoriul României, precum și ale Decretului nr.240/2020 privind prelungirea stării de urgență pe teritoriul României,

ținând seama că după instituirea stării de urgență au fost emise, în baza art.20, lit.n) din Ordonanța de Urgență a Guvernului nr.1/1999 privind regimul stării de asediu și regimul stării de urgență, aprobată cu modificări și completări prin Legea nr.453/2004, cu modificările și completările ulterioare, mai multe ordonanțe militare, care au impus, gradual, măsuri de limitare a circulației persoanelor, de distanțare socială și de restrângere a condițiilor în care se pot derula acțiuni ce presupun reunirea unor grupuri de persoane,

întrucât statul a reglementat prin Ordonanța de Urgență nr.62 din 7 mai 2020, publicată în Monitorul Oficial nr. 372 din data de 8 mai 2020 modul de desfășurare a adunărilor generale prin mijloacele de comunicare la distanță,

având în vedere că ASOCIAȚIA C.A.R ÎNVĂȚĂMÂNT CÂMPULUNG susține astfel de măsuri și dorește să limiteze pe cât mai mult posibil interacțiunile umane în legatură cu evenimentele ce ar trebui desfășurate în această perioadă,

**Prin prezenta Procedură se stabilește modul în care Adunarea Generală Ordinară, organizată conform Art.14 din Statut să se desfășoare prin mijloace electronice de comunicare la distanță, online.**

Procedura va fi pusă la dispoziția reprezentanților membrilor CAR Învățământ Câmpulung prin publicarea acesteia pe site-ul instituției: <https://www.cardidactic.ro/>

M**at**erialele Adunării Generale vor fi trasmise pe adresa de e-mail a reprezentanților, dar vor fi postate și pe site-ul Asociației C.A.R. ÎNVĂȚĂMÂNT CÂMPULUNG.

După trasmiterea pe e-mail a convocării ce cuprinde ordinea de zi a lucrărilor Adunării Generale, precum și materialele supuse dezbaterii, reprezentanții membrilor ce vor participa la lucrările Adunării Generale on-line vor confirma primirea, recomandat în timp de 24 de ore de la primirea acestora.

Accesul pe platforma electronică de vot se va face cu următoarele credențiale:

Utilizator – este generat de sistem si va fi trimis la adresa de email a participantului

Parola - va fi generată aleatoriu și se va trimite la adresa de email a participantului, înainte de data votului.

Fiecare participant va confirma primirea parolei prin transmiterea unui SMS sau email cu textul: "Confirm primirea parolei".

Exprimarea votului reprezențanților va avea loc în data de 26 februarie 2021 începând cu ora 800 până la orele 2400 când va fi stop vot, de pe adresele de e-mail ale reprezentanților membrilor CAR Învățământ Câmpulung, direct pe site-ul instituției.

Fiecare reprezentant va transmite în acest interval de timp, de pe e-mail-ul propriu, opțiunea sa de vot pentru fiecare punct de pe ordinea de zi.

Toate documentele ce au stat la baza desfășurării Adunării Generale online vor fi descărcate, imprimate și arhivate – acestea vor fi documentele în baza cărora se va întocmi procesul verbal al Adunării Generale.

Numărarea voturilor și redactarea Procesului Verbal al Adunării Generale se vor efectua în data de 27.02.2021 de către membrii Consiliului Director al CAR Învățământ Câmpulung.

Procesul Verbal al Adunării Generale va fi scanat și postat pe site-ul instituției.

**CONSILIUL DIRECTOR:**

 **Presedinte, Membrii, Secretar,**

**Oncioiu Nicușor Miculescu Ilioara Constantinescu Mariana**

 **Călinescu Ion**

 **Matei Eugen Nicolae**